CELEX: 62012CN0274
Language: et
Date: 2012-06-01 00:00:00
Title: Kohtuasi C-274/12 P: Telefónica SA 1. juunil 2012 esitatud apellatsioonkaebus Üldkohtu (kaheksas koda) 21. märtsi 2012 . aasta määruse peale kohtuasjas T-228/10: Telefónica versus komisjon

28.7.2012   
            
            
               ET
            
            
               Euroopa Liidu Teataja
            
            
               C 227/15
            
         Telefónica SA 1. juunil 2012 esitatud apellatsioonkaebus Üldkohtu (kaheksas koda) 21. märtsi 2012. aasta määruse peale kohtuasjas T-228/10: Telefónica versus komisjon
   (Kohtuasi C-274/12 P)
   2012/C 227/21
   Kohtumenetluse keel: hispaania
   
      Pooled
   
   
      Apellant: Telefónica SA (esindajad: abogado J. Ruiz Calzado, Rechtsanwalt M. Núñez-Müller, abogado J. Domínguez Pérez)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada vaidlustatud kohtumäärus.
            
         
               —
            
            
               tunnistada tühistamishagi kohtuasjas T-228/10 vastuvõetavaks ja suunata kohtuasi tagasi Üldkohtusse vaidluse sisuliseks lahendamiseks.
            
         
               —
            
            
               mõista mõlemas kohtuastmes vastuvõetavusega seotud menetlustes kantud kõik kohtukulud välja komisjonilt.
            
         
      Väited ja peamised argumendid
   
   
               1.
            
            
               Üldkohus rikkus õigusnormi, kui võttis vastu otsuse, mis rikub õigust tõhusale õiguskaitsevahendile. Tõdedes üldiselt, et eelotsusetaotluse alternatiiv on endiselt kohane ja võimalik, rikkus Üldkohus esimeses kohtuastmes hageja õigust tõhusale õiguskaitsevahendile, mis on tagatud Euroopa inimõiguste ja põhivabaduste kaitse konventsiooni artiklites 6 ja 13 ning otseselt tunnustatud Euroopa Liidu põhiõiguste harta artiklis 47.
            
         
               2.
            
            
               Üldkohus rikkus õigusnormi, kui tõlgendas vääralt kohtupraktikat, mis puudutab selliste hagide vastuvõetavust, mis on esitatud riigiabi käsitlevate otsuste peale, millega tunnistatakse see abi ebaseaduslikuks ja kokkusobimatuks.
            
         
               3.
            
            
               Üldkohus rikkus õigusnormi, kui tõlgendas konkreetselt ELTL artikli 263 neljandat lõiku. Üldkohus eksis õiguslikult, kui kinnitas, et sellised riigiabi puudutavad otsused nagu vaidlustatud otsus, nõuavad rakendusmeetmeid asutamislepingu uue sätte tähenduses. Üldkohus jättis oma määruses tähelepanuta asjaolu, et negatiivsel otsusel riigiabi valdkonnas on vahetu õigusmõju, see muudab antud abi koheselt ebaseaduslikuks ja hõlmab tavaliselt liikmesriikide kohustust abi tagasi nõuda.